als_Latn dik_Latn sag_Latn
10 sekretet e bukurisë së përhershme që nuk duhen nënvlerësuar.
Revista “Glamour” para disa kohësh botoi një artikull me pesë sekretet e bukurisë së përhershme. Shumë zonja në komente dhanë edhe shembuj nga eksperienca e tyre personale duke u arritur në një renditje prej 10 këshillash që ju mbajnë të bukur dhe të freskët gjithmonë:
1. Aplikoni vajin e vjetër të kokosit si locion trupi: Aplikojeni pas dushit në lëkurë të thatë. Mund ta përdorni edhe vetëm në zonat e thata të trupit, si thembrat dhe këmbët dhe më pas vishni çorape. Ndihmon edhe për depilimin.
2. Eksfolimi (heqja e lëkurës së vdekur) i rregullt dhe i plotë. Eksfolimi është çelësi, përndryshe aplikimi i kremit apo locionit nuk i jep rezultatet e pritura.
3. Eksfolioni buzët gjithashtu. Përdorni një sfungjer të butë për të eksfolimin e buzëve tuaja kur lani fytyrën, ose pasi të keni larë dhëmbët përdorni furçën e dhëmbëve duke e kaluar disa herë mbi buzë për ti eksfoliuar ato.
4. Përdorimi i xhelit vajor të thjeshtë. Provoni t’i lyeni buzët me vazelinë para se të shkoni në shtrat. Ato do të duken të bukura dhe të hidratuara në mëngjes!
5. Thurini flokët gërsheta në mbrëmje, për flokë në formën e valëve. Ndajini flokët në katër pjesë (kurora, ana e majtë, ana e djathtë, pjesa e pasme) dhe thurni katër gërsheta. Më pas mblidhini bashkë gërshetat në majën e kokës.
6. Përdorni gurin smerilues për këmbët. Gjatë verës këmbët tuaja duhen trajtuar çdo ditë, pasi sandalet nuk duken bukur kur thembrat janë me kallo.
7. Luftoni krijimin e ondeve me një bluzë të vjetër. Tharja e flokëve me një bluzë kundrejt një peshqiri zvogëlon mundësinë për dredhjen e flokëve tuaj.
8. “Notoni” në locionin tuaj të trupit. Është e nevojshme që ju ta përdorni locionin tuaj të trupit (krem, vaj) sa herë që bëni dush dhe jo sa herë që ndieni se lëkura juaj është e thatë.
9. Përdorni aromën e livandos për një gjumë më të mirë. Një aromaterapi me vanilje dhe livando do t’ju ndihmonte të flinit më shpejt dhe më mirë.
10. Largoni stresin nga vetja. Merruni njëzet minuta në ditë me veten tuaj. Bëjeni zakon këtë. Do të ndiheni më e qetë dhe më e përqendruar.
16.07.2013
Burimi: Ikub
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk kin_Latn